Neuvoston asetus (EY) N:o 1581/96, annettu 30 päivänä heinäkuuta 1996, rasva-alan yhteisestä markkinajärjestelystä annetun asetuksen 136/66/ETY muuttamisesta



Virallinen lehti nro L 206 , 16/08/1996 s. 0011 - 0012



NEUVOSTON ASETUS (EY) N:o 1581/96, annettu 30 päivänä heinäkuuta 1996, rasva-alan yhteisestä markkinajärjestelystä annetun asetuksen 136/66/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että neuvoston asetuksessa N:o 136/66/ETY (4), säädetään toisaalta sen 2 a artiklassa yhteisen tullitariffin soveltamisesta yhteisessä markkinajärjestelyssä oleviin tuotteisiin, oliiviöljy mukaan lukien, ja toisaalta sen 11 artiklassa kulutustuen myöntämisestä ainoastaan yhteisössä tuotetulle oliiviöljylle, Uruguayn kierroksen monenvälisten kauppaneuvottelujen osana tehtyjen sopimusten täytäntöönpanon seurauksena vaihtelevien maatalousmaksujen järjestelmä on korvattu yhteisillä kiinteillä tulleilla; oliiviöljyalalle on ominaista satojen luonnollinen vaihtelu, josta aiheutuu oliiviöljyn tuotannon epätasaisuus yhteisössä; kokemus on osoittanut, että markkinoiden toimitusten varmistamiseksi ja hintojen merkittävien vaihtelujen välttämiseksi on säädettävä mahdollisuudesta tuonnin sallimisesta alennetulla tullilla, ja ottaen huomioon, että edellä mainitussa yhteisessä tullissa otetaan huomioon vapaaseen liikkeeseen lasketuille oliiviöljymäärille aikaisemmin asetettu takuu, ei ole syytä rajoittaa oikeutta kulutustukeen yhteisössä tuotettuun oliiviöljyyn eikä säilyttää eroa säilykkeiden tuotantoa koskevien tuotantotukien tasossa, ON ANTANUT TÄMÄN ASETUKSEN: 1 artikla Muutetaan asetus N:o 136/66/ETY seuraavasti: 1. Muutetaan 2 a artikla saman artiklan 1 kohdaksi ja lisätään kohta seuraavasti: "2. Poiketen siitä, mitä 1 artiklassa määrätään, yhteisön markkinoiden riittävien oliiviöljytoimitusten varmistamiseksi kolmansista maista tapahtuvalla tuonnilla, jos oliiviöljyn markkinahinta yhteisössä ylittää merkittävästi interventiohinnan vähintään kolmen kuukauden ajan, yhteisö voi 38 artiklassa säädettyä menettelyä noudattaen: - keskeyttää, osittain tai kokonaan, yhteisen tullitariffin soveltamisen oliiviöljyn osalta ja määrittää keskeyttämisen yksityiskohtaiset säännöt, - avata oliiviöljyn tuontikiintiön, johon sovelletaan yhteisen tullitariffin tullimaksua alhaisempaa tullia, ja määrittää tämän kiintiön hallinnoinnin yksityiskohtaiset säännöt. Näitä toimenpiteitä sovelletaan ainoastaan tarvittavan vähimmäisajan, joka ei missään tapauksessa saa kestää kyseisen markkinointivuoden lopun yli." 2. Korvataan 11 artiklan 1 kohta seuraavasti: "1. Jos tuotannon tavoitehinta, josta on vähennetty tuotantotuki, ylittää oliiviöljyn markkinoiden edustavan hinnan, yhteisön markkinoille saatetulle oliiviöljylle myönnetään kulutustuki. Kyseinen tuki vastaa näiden kahden hinnan erotusta." 3. Korvataan 20 a artiklan 2 kohdan 2 alakohta seuraavasti: "Tuki vastaa ensimmäisessä alakohdassa tarkoitettua määrää, johon lisätään tuen soveltamisen voimaantulopäivänä voimassa olevan kulutustuen määrä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o C 125, 27.4.1996, s. 12 (2) EYVL N:o C 166, 10.6.1996 (3) EYVL N:o C 204, 15.7.1996, s. 57 (4) EYVL N:o 172, 30.9.1966, s. 3025/66, asetus sellaisena kuin se on viimeksi muutettuna asetuksella (EY) N:o 3290/94 (EYVL N:o L 349, 31.12.1994, s. 105).